CELEX: C2006/074/14
Language: et
Date: 2006-03-25 00:00:00
Title: Kohtuasi C-38/06: Euroopa Ühenduste Komisjoni  24. jaanuari 2006.  aasta hagi Portugali Vabariigi vastu

25.3.2006   
            
            
               ET
            
            
               Euroopa Liidu Teataja
            
            
               C 74/7
            
         Euroopa Ühenduste Komisjoni 24. jaanuari 2006. aasta hagi Portugali Vabariigi vastu
   (Kohtuasi C-38/06)
   (2006/C 74/14)
   Kohtumenetluse keel: portugali
   Euroopa Ühenduste Komisjon esitas 24. jaanuaril 2006 Euroopa Ühenduste Kohtule hagi Portugali Vabariigi vastu. Hageja esindajad on Günter Wilms ja Margarida Afonso, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Portugali Vabariik ei ole spetsiaalselt kaitseotstarbeliste materjalide ja kaupade 1. jaanuarist 1998 kuni 30. maini 2000 toimunud impordiga seoses kindlaks määranud ja komisjonile kättesaadavaks teinud omavahendeid ja ei ole neilt maksnud intressi, on Portugali Vabariik rikkunud määruse nr 1552/89 (1), millega rakendatakse ühenduste omavahendite süsteemi käsitlev otsus 88/376/EMÜ, artiklitest 2, 9, 10 ja 11 tulenevaid kohustusi ajavahemikul 1. jaanuarist 1998 kuni 30. maini 2000 ja pärast seda määruse (EÜ, Euratom) nr 1150/2000 (2) vastavaid sätteid.
            
         
               2)
            
            
               mõista kohtukulud välja Portugali Vabariigilt.
            
         Väited ja peamised argumendid
   Komisjon on seisukohal, et EÜ artiklist 296 tulenevalt ei ole liikmesriigil lubatud kehtestada kaitseotstarbelise materjali tollimaksuvabastust, kuna sellise maksude sissenõudmist ei saa pidada liikmesriigi oluliste julgeolekuhuve ohustavaks.
   Kuna Portugali Vabariik ei ole esitanud konkreetseid põhjendusi, miks tollieeskirjadest kõrvalekaldumine on tema oluliste julgeolekuhuvide seisukohalt vajalik, on Portugali Vabariik rikkunud EÜ artiklist 26 ja ühenduste tolliseadustiku (3) artiklist 20 ning seega ühisest tollitariifistikust tulenevaid kohustusi.
   Lubamatu on, et liikmesriik taganeb omapoolsetest ühenduse eelarve solidaarse rahastamise kohustusest, viidates vajadusele rahastada oma kaitsealaseid kulutusi odavamalt.
   Kui eeskirju ei täideta, peavad kõik liikmesriigid vastutama selle majanduslike tagajärgede eest ja kohaldama süsteemi, kus “RKT-vahenditest” korvatakse traditsiooniliste omavahendite ja käibemaksu maksmise järel jäänud puudujääk. Hea finantshalduse põhimõttest ja võrdsuse ja vastutuse aluspõhimõtetest kinnipidamine eeldab, et liikmesriigid, kes on põhjustanud omavahendite puudujäägi, vastutavad selle tõttu ühenduse eelarvele tekitatud tagajärgede eest ja maksavad seetõttu puudu olevad summad vastavuses maksmata jäänud summadega.
   Kõnealune tollimaksu maksmata jätmine kestis 31. detsembrini 2002, kui arvestada, et määrust nr 150/2003 (4) hakati kohaldama 1. jaanuarist 2003. Alles sellest kuupäevast alates võis teatavatel tingimustel peatada teatavate relvade ja muu sõjaväevarustuse imporditollimaksud.
   Portugali ametiasutused oleksid pidanud kooskõlas määruse nr1552/89 artiklitega 2, 9, 10 ja 11 ja määruse nr 1150/2000 vastavate sätetega sellelt impordilt makstud tollimaksu kohta pidama arvestust tollieeskirjadega ette nähtud korras ning kindlaks määrama ja komisjonile kättesaadavaks tegema sellest tulenevad omavahendid. Kuna tollieeskirju on rikutud, tuleb ühendusele maksta puudu olevatele omavahenditele vastav summa. Sellele summale lisatakse intress vastavalt määruse nr 1150/2000 artiklile11.
   
      (1)  Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ (EÜT L 155, lk 1).
   
      (2)  Nõukogu 22. mai 2000 määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom ( EÜT L 130, lk 1).
   
      (3)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1).
   
      (4)  Nõukogu 21. jaanuari 2003. aasta määrus (EÜ) nr 150/2003, millega peatatakse teatavate relvade ja muu sõjaväevarustuse imporditollimaksud (EÜT L 25, lk 1).